اول امبارح رنو عليي القسم الهندسي من شركه امنيه قال مشان يحلو المشكله رديت الا هي بنت صوتها عباره عن موسيقى سيمفونيه بتقولي الاستاذ عمر قلتلها ولك اه انا الاستاذ ولك انا الطلاب ولك انا نقابه المعلمين ولك بس احكي قالتلي معك ميس من القسم الهندسي قلتلها اصلا اقل واجب لازم تكوني من الهندسي المهم قالتلي بدي تشبك الوايرليس بالجهاز بالسلك المشكله كان عنا غسيل بالبيت وبالعاده يوم الغسيل كل ارض البيت بتكون مي والبيت عجقه ونكد واصلا الجهاز مفكوك حكتلها في مجال ترني بس بعد ربع ساعه بس اركب الجهاز حكتلي اه استاذ مافي مشكله حكتلها وعد قالتلي اه ولا يهمك بعد ربع ساعه برن رحت زي الطياره ركبت الجهاز وشبكتو حتى نضفتو مش عارف ليش ربع ساعه بالزبط الا هو التلفون بيرن رديت بيقولي معك احمد من القسم الهندسي سكررت الخط عالسريع وجبت مضرب بيسبول ونزلت بالكمبيوتر تكسير وكسرت الثلاجه والشاشه والمايكروييف و كنت بدي انط من البرنده 